CELEX: 32011D0454
Language: da
Date: 2011-07-22 00:00:00
Title: 2011/454/EU: Kommissionens gennemførelsesafgørelse af 22. juli 2011 om visse beskyttelsesforanstaltninger over for klassisk svinepest i Litauen (meddelt under nummer K(2011) 5137)  EØS-relevant tekst

23.7.2011   
            
            
               DA
            
            
               Den Europæiske Unions Tidende
            
            
               L 193/50
            
         KOMMISSIONENS GENNEMFØRELSESAFGØRELSE
   af 22. juli 2011
   om visse beskyttelsesforanstaltninger over for klassisk svinepest i Litauen
   (meddelt under nummer K(2011) 5137)
   (EØS-relevant tekst)
   (2011/454/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Klassisk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen inden for EU og eksporten til tredjelande.
            
         
               (2)
            
            
               Ved et udbrud af klassisk svinepest er der risiko for, at sygdomsagensen spredes til andre svinebedrifter og til vildtlevende svin. Sygdomsagensen kan således sprede sig fra en medlemsstat til en anden eller til tredjelande via handel med levende svin eller produkter fremstillet heraf.
            
         
               (3)
            
            
               Ved Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (3) er der fastsat minimumsforanstaltninger, der skal anvendes i EU, til bekæmpelse af klassisk svinepest. I henhold til artikel 9 i direktiv 2001/89/EF skal der oprettes beskyttelses- og overvågningszoner i tilfælde af udbrud af sygdommen, hvor de i samme direktivs artikel 10 og 11 nævnte foranstaltninger skal anvendes.
            
         
               (4)
            
            
               Litauen har underrettet Kommissionen om den nuværende situation med hensyn til klassisk svinepest i landet og har i henhold til artikel 9 i direktiv 2001/89/EF oprettet beskyttelses- og overvågningszoner, hvori de i samme direktivs artikel 10 og 11 nævnte foranstaltninger skal anvendes.
            
         
               (5)
            
            
               For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, bør der i samarbejde med den pågældende medlemsstat fastlægges en EU-liste over zonerne med restriktioner på grund af klassisk svinepest i Litauen, som er beskyttelses- og overvågningszoner (i det følgende benævnt »spærrezonerne«).
            
         
               (6)
            
            
               Spærrezonerne i Litauen bør derfor opføres på listen i bilaget til denne afgørelse, ligesom regionaliseringens varighed bør fastsættes.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Litauen påser, at de i henhold til artikel 9 i direktiv 2001/98/EF oprettede beskyttelses- og overvågningszoner som minimum omfatter de områder, der er angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 22. juli 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EFT L 316 af 1.12.2001, s. 5.
   
      BILAG
      
                  Zoner i Litauen
               
               
                  Spærrezoner, jf. artikel 1
               
               
                  Anvendelsen ophører (dato)
               
            
                  Beskyttelseszone
               
               
                  Jonava by og følgende 67 landsbyer i Jonava-distriktet i Kauno amt: Akliai, Barantiškiai (gård), Bazilionys, Beržynai (gård), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kupinai, Knipai, Konceptas, Konciapolis, Konstantinava (gård), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Rudėnai, Prauliai, Ragožiai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (banegård), Žeimiai (landsby), Žieveliškiai, Žvėrynai.
               
               
                  20. august 2011
               
            
                  Overvågningszone
               
               
                  Jonava-distriktet i Kauno amt (undtagen områderne i beskyttelseszonen) og følgende 23 landsbyer i Kėdainiai-distriktet i Kauno amt: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (gård), Stašaičiai, Slikiai, Slikiai (banegård), Šilainiai, Šėta, Užkapiai og Vainiūnai samt 5 landsbyer i Ukmergės-distriktet — Manteikiai, Marašuvkos, Tarakų, Paliesės, Reniūnų.
               
               
                  20. august 2011